ddrg/super_eurlex huggingface dataset:
Rådets fælles holdning

af 19. marts 2001

om forlængelse af gyldigheden af fælles holdning 1999/206/FUSP for så vidt angår embargoen mod våben til Etiopien og Eritrea

(2001/215/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Gyldigheden af Rådets fælles holdning 1999/206/FUSP af 15. marts 1999 om Etiopien og Eritrea(1) udløber den 31. marts 2001.

(2) Ifølge FN's Sikkerhedsråds resolution 1298(2000) af 17. maj 2000 skal medlemsstaterne forbyde salg eller levering af våben og lignende materiel, samt enhver form for teknisk bistand i tilknytning hertil, til Etiopien og Eritrea.

(3) Der blev ved resolution 1298(2000), 1312(2000) og 1320(2000) indført undtagelser fra dette forbud, og fælles holdning 1999/206/FUSP blev ændret i overensstemmelse hermed ved fælles holdning 2000/584/FUSP(2).

(4) I en erklæring, der blev offentliggjort den 20. juni 2000, hilste Det Europæiske Råd undertegnelsen den 18. juni 2000 af en aftale om indstilling af fjendtlighederne velkommen.

(5) I en erklæring, der blev offentliggjort den 12. december 2000, hilste formandskabet på vegne af Den Europæiske Union undertegnelsen af en fredsaftale den 12. december 2000 velkommen.

(6) Mandatet for De Forenede Nationers mission i Etiopien og Eritrea (UNMEE) er blevet forlænget med seks måneder til 15. september 2001 ved resolution 1344/2001.

(7) Den Europæiske Union forventer, at både Etiopien og Eritrea gennemfører fredsaftalen fuldt ud.

(8) Gyldigheden af resolution 1298(2000) udløber den 17. maj 2001. Gyldigheden af fælles holdning 1999/206/FUSP bør forlænges i overensstemmelse hermed -

VEDTAGET FØLGENDE FÆLLES HOLDNING:

Artikel 1

Gyldigheden af fælles holdning 1999/206/FUSP forlænges til den 31. maj 2001, medmindre Rådet træffer anden beslutning i overensstemmelse med relevante resolutioner fra FN's Sikkerhedsråd.

Artikel 2

Denne fælles holdning har virkning fra dagen for vedtagelsen.

Artikel 3

Denne fælles holdning offentliggøres i EF-Tidende.

Udfærdiget i Bruxelles, den 19. marts 2001.

På Rådets vegne

A. Lindh

Formand

(1) EFT L 72 af 18.3.1999, s. 1.

(2) EFT L 246 af 30.9.2000, s. 69.
Rådets fælles holdning

af 26. februar 2001

om ændring af fælles holdning 2000/696/FUSP om opretholdelse af særlige restriktive foranstaltninger rettet mod Slobodan Milosevic og personer, der er knyttet til ham, og om ophævelse af fælles holdning 98/725/FUSP

(2001/155/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Ifølge fælles holdning 2000/696/FUSP(1) opretholdes de særlige restriktive foranstaltninger rettet mod Forbundsrepublikken Jugoslaviens tidligere præsident Slobodan Milosevic og personer, der er knyttet til ham, mens alle andre sanktioner iværksat mod Forbundsrepublikken Jugoslavien siden 1998 ophæves.

(2) I konklusionerne af 22. januar 2001 udtrykte Rådet tilfredshed med de frie og retfærdige betingelser, hvorunder parlamentsvalget i Serbien i december fandt sted. Resultatet heraf bekræfter, at det serbiske folk er fast besluttet på at fortsætte konsolideringen af demokratiet i deres land.

(3) De restriktive foranstaltninger bør derfor begrænses til kun at omfatte Forbundsrepublikken Jugoslaviens tidligere præsident Slobodan Milosevic, dennes familie og personer, der er anklaget af Den Internationale Krigsforbryderdomstol for Det Tidligere Jugoslavien (ICTY).

(4) Fælles holdning 2000/696/FUSP bør ændres i overensstemmelse hermed.

(5) Rådets fælles holdning 98/725/FUSP af 14. december 1998 vedrørende restriktive foranstaltninger over for personer i Forbundsrepublikken Jugoslavien, der modarbejder de uafhængige medier(2), bør ophæves -

VEDTAGET FØLGENDE FÆLLES HOLDNING:

Artikel 1

Fælles holdning 2000/696/FUSP ændres således:

1) Artikel 1 affattes således:

"Artikel 1

1. Det forbud mod udstedelse af visa, der er nævnt i artikel 4 i fælles holdning 98/240/FUSP og i artikel 1 i fælles holdning 1999/318/FUSP, begrænses til kun at omfatte Forbundsrepublikken Jugoslaviens tidligere præsident Slobodan Milosevic, dennes familie og de personer med bopæl i Forbundsrepublikken Jugoslavien, der er anklaget af ICTY, således som de er identificeret i bilaget.

2. Der kan gøres undtagelser i tilfælde, hvor udstedelse af visa er nødvendig, for at de anklagede kan møde i ICTY.

3. Listen over de personer, der er identificeret i bilaget, ajourføres ved en gennemførelsesbeslutning truffet af Rådet."

2) Bilaget affattes således:

"BILAG

>TABELPOSITION>"

Artikel 2

Fælles holdning 98/725/FUSP ophæves.

Artikel 3

Denne fælles holdning har virkning fra dagen for vedtagelsen.

Artikel 4

Denne fælles holdning offentliggøres i EF-Tidende.

Udfærdiget i Bruxelles, den 26. februar 2001.

På Rådets vegne

A. Lindh

Formand

(1) EFT L 287 af 14.11.2000, s. 1.

(2) EFT L 345 af 19.12.1998, s. 1. Den fælles holdning er ændret ved fælles holdning 2000/696/FUSP.
Rådets fælles holdning

af 23. juli 2001

om bekæmpelse af spredning af ballistiske missiler

(2001/567/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Det Europæiske Råd vedtog på mødet i Göteborg den 15.-16. juni 2001 en erklæring om forebyggelse af spredning af ballistiske missiler.

(2) Rådet (almindelige anliggender) vedtog den 14. maj 2001 konklusioner om ikke-spredning af missiler.

(3) Spredningen af ballistiske missiler, der kan fremføre masseødelæggelsesvåben, giver anledning til bekymring i Unionen.

(4) En styrkelse af de internationale bestemmelser og politiske instrumenter vedrørende forebyggelse af spredningen af masseødelæggelsesvåben og fremføringsmidler dertil er af afgørende betydning for Unionen, som er fast besluttet på at styrke multilaterale instrumenter vedrørende nedrustning og ikke-spredning.

(5) Unionen mener, at der er et presserende behov for et globalt og multilateralt initiativ som supplement til den nuværende indsats mod spredning af ballistiske missiler.

(6) Unionen udtaler på denne baggrund sin kraftige støtte til det udkast til international adfærdskodeks mod spredning af ballistiske missiler (i det følgende benævnt "kodeksen"), der er udarbejdet af medlemmerne af missilteknologikontrolregimet (MTCR), og som er blevet udsendt til alle lande med en opfordring til at tilslutte sig bestræbelserne. Kodeksens tekst vil blive taget op til fornyet behandling på baggrund af de bemærkninger, der indkommer fra andre lande.

(7) Kodeksen er det initiativ, der er mest konkret og længst fremme på dette område, og den giver derfor de bedste muligheder for at opnå resultater på kort sigt.

(8) Kodeksen bliver et politisk bindende dokument. Unionen forventer, at den får positiv indflydelse på andre initiativer rettet mod spredningen af ballistiske missiler. Unionen mener, at kodeksen efter vedtagelsen vil kunne være af interesse for De Forenede Nationer -

VEDTAGET FØLGENDE FÆLLES HOLDNING:

Artikel 1

Den Europæiske Unions mål er at begrænse spredningen af ballistiske missiler. For at nå dette mål støtter Unionen en global udbredelse af kodeksen.

Artikel 2

Unionen støtter aktivt en international ad hoc-forhandlingsproces med henblik på endelig udformning af kodeksen, der fører frem til en international konference senest i 2002, hvor kodeksen skal vedtages.

Processen, der bør tage udgangspunkt i kodeksen, bør forblive åben, gennemsigtig og inklusiv og give alle de stater, der ønsker at tilslutte sig kodeksen, mulighed for at deltage i udformningen heraf på lige fod.

Artikel 3

Unionen vil fremme dette initiativ i fuld åbenhed sammen med alle andre berørte parter.

Artikel 4

Denne fælles holdning har virkning fra datoen for vedtagelsen.

Artikel 5

Denne fælles holdning offentliggøres i EF-Tidende.

Udfærdiget i Bruxelles, den 23. juli 2001.

På Rådets vegne

A. Neyts-Uyttebroeck

Formand
Rådets fælles holdning

af 5. november 2001

om restriktive foranstaltninger over for Taliban og om ændring af fælles holdning 1996/746/FUSP, 2001/56/FUSP og 2001/154/FUSP

(2001/771/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) FN's Sikkerhedsråd har vedtaget resolution 1076 (1996) om Afghanistan og 1333 (2000), der fastsætter, hvilke specifikke foranstaltninger, der skal træffes over for Taliban-styret.

(2) Rådet vedtog den 26. februar 2001 fælles holdning 2001/154/FUSP om restriktive foranstaltninger over for Taliban og om ændring af fælles holdning 96/746/FUSP(1), som tog hensyn til Sikkerhedsrådets resolution 1333 (2000).

(3) Der er behov for at ændre fælles holdning 1996/746/FUSP af 17. december 1996 vedrørende indførelse af embargo over for Afghanistan med hensyn til våben, ammunition og militærudrustning(2), 2001/56/FUSP af 22. januar 2001 vedrørende Afghanistan(3) og 2001/154/FUSP for at bringe bestemmelserne deri i fuldstændig overensstemmelse med bestemmelserne i Sikkerhedsrådets resolution 1333 (2000) -

VEDTAGET FØLGENDE FÆLLES HOLDNING:

Artikel 1

I artikel 1 i fælles holdning 1996/746/FUSP og artikel 2, litra g), i fælles holdning 2001/56/FUSP udskiftes ordet "Afghanistan" med følgende: "det Taliban-kontrollerede område i Afghanistan, som FN's Sanktionskomité har udpeget".

Artikel 2

Følgende sætningsled udgår i artikel 1 i fælles holdning 2001/154/FUSP: "og som stadig finder anvendelse på hele det afghanske område".

Artikel 3

Denne fælles holdning har virkning fra dagen for vedtagelsen.

Artikel 4

Denne fælles holdning offentliggøres i EF-Tidende.

Udfærdiget i Bruxelles, den 5. november 2001.

På Rådets vegne

R. Miller

Formand

(1) EFT L 57 af 27.2.2001, s. 1.

(2) EFT L 342 af 31.12.1996, s. 1.

(3) EFT L 21 af 23.1.2001, s. 1.
Rådets fælles holdning

af 29. oktober 2001

om forlængelse af gyldigheden af og om ændring af fælles holdning 96/635/FUSP vedrørende Burma/Myanmar

(2001/757/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Gyldigheden af fælles holdning 96/635/FUSP af 28. oktober 1996 om Burma/Myanmar(1) udløber den 29. oktober 2001.

(2) Der foregår fortsat alvorlige og systematiske krænkelser af menneskerettighederne i Burma/Myanmar.

(3) I henhold til De Forenede Nationers pagt er medlemsstaterne forpligtet til at indrømme repræsentanter fra andre FN-medlemsstater visse privilegier og immuniteter, så de kan deltage i FN-møder, der afholdes på EU's medlemsstaters område.

(4) Fælles holdning 96/635/FUSP bør derfor ændres og gyldigheden forlænges med yderligere seks måneder -

VEDTAGET FØLGENDE FÆLLES HOLDNING:

Artikel 1

I fælles holdning 96/635/FUSP affattes punkt 5, litra b), nr. i) således: "i) For at hindre indrejse i og transit gennem medlemsstaternes områder af højtstående medlemmer af Rådet for Fred og Udvikling (SPDC), de burmesiske turistmyndigheder, højtstående medlemmer af de militære styrker, regeringen eller sikkerhedsstyrkerne, der formulerer, iværksætter eller nyder godt af politikker, som hindrer Burmas/Myanmars overgang til demokrati, udstedes der ikke indrejse- og transitvisum til de personer, hvis navne er opført i bilaget, og disses familier.

Der kan udstedes visum med henblik på indrejse i eller transit gennem enhver medlemsstats område til en person, der er opført på listen i bilaget, for at vedkommende kan deltage i et officielt møde i et FN-organ eller en konference indkaldt af FN, som afholdes på en medlemsstats område. Sådanne visa udstedes kun for den tid, FN-mødet eller -konferencen varer.

For så vidt angår udenrigsministeren kan forbuddet mod udstedelse af visum med henblik på indrejse i eller transit gennem en medlemsstats område ophæves, hvis det er i Den Europæiske Unions interesse, og alle medlemsstaterne er enige derom."

Artikel 2

Gyldigheden af fælles holdning 96/635/FUSP forlænges indtil den 29. april 2002.

Artikel 3

Denne fælles holdning træder i kraft på dagen for vedtagelsen.

Artikel 4

Denne fælles holdning offentliggøres i EF-Tidende.

Udfærdiget i Luxembourg, den 29. oktober 2001.

På Rådets vegne

L. Michel

Formand

(1) EFT L 287 af 8.11.1996, s. 1. Senest forlænget ved fælles holdning 2001/284/FUSP (EFT L 99 af 10.4.2001, s. 1).
Rådets fælles holdning

af 8. oktober 2001

om ændring af fælles holdning 96/184/FUSP vedrørende eksport af våben til det tidligere Jugoslavien og af fælles holdning 98/240/FUSP om restriktive foranstaltninger over for Forbundsrepublikken Jugoslavien

(2001/719/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Den 26. februar 1996 vedtog Rådet fælles holdning 96/184/FUSP vedrørende eksport af våben til det tidligere Jugoslavien(1), som ændret ved afgørelse 98/498/FUSP(2) og 1999/481/FUSP(3) og ved fælles holdning 2000/722/FUSP(4).

(2) Den 10. september 2001 vedtog De Forenede Nationers Sikkerhedsråd resolution 1367(2001) om ophævelse af det forbud mod at sælge eller levere våben til Forbundsrepublikken Jugoslavien, der var blevet indført ved Sikkerhedsrådets resolution 1160(1998). Fælles holdning 96/184/FUSP bør derfor ændres.

(3) Med hensyn til våbeneksport til Forbundsrepublikken Jugoslavien vil medlemsstaterne nøje følge Den Europæiske Unions adfærdskodeks for våbeneksport, der blev vedtaget den 8. juni 1998.

(4) Da Forbundsrepublikken Jugoslavien har gjort fremskridt med hensyn til at konsolidere og demokratisere sine politiske strukturer, er det ved fælles holdning 98/240/FUSP af 19. marts 1998 om restriktive foranstaltninger over for Forbundsrepublikken Jugoslavien(5) indførte forbud mod at levere materiel til Forbundsrepublikken Jugoslavien, som kan anvendes til intern undertrykkelse eller terrorisme, ikke længere relevant.

(5) Der er behov for handling fra Fællesskabets side for at gennemføre visse foranstaltninger -

VEDTAGET FØLGENDE FÆLLES HOLDNING:

Artikel 1

Fælles holdning 96/184/FUSP ændres således:

1) I punkt 2, nr. i), udgår ordene "Forbundsrepublikken Jugoslavien".

2) Punkt 2, nr. ii), affattes således: "ii) Med forbehold af bestemmelserne i FN-Sikkerhedsrådets resolution 1021(1995) og 1244(1999) skal ansøgninger om licenser for eksport til Den Tidligere Jugoslaviske Republik Makedonien, Kroatien og Forbundsrepublikken Jugoslavien vurderes i det enkelte tilfælde.

Nærværende bestemmelse vedtages med den forståelse, at medlemsstaterne nøje vil følge Den Europæiske Unions adfærdskodeks for våbeneksport, der blev vedtaget den 8. juni 1998. De vil ligeledes tage hensyn til målene for Den Europæiske Unions politik i området, hvis grundlæggende sigte er fredeliggørelse og stabilisering af området, herunder nødvendigheden af våbenkontrol og våbenreduktion på det laveste niveau samt tillidsskabende foranstaltninger."

Artikel 2

Artikel 2 i fælles holdning 98/240/FUSP ophæves.

Artikel 3

Denne fælles holdning får virkning på dagen for vedtagelsen.

Artikel 4

Denne fælles holdning offentliggøres i EF-Tidende.

Udfærdiget i Luxembourg, den 8. oktober 2001.

På Rådets vegne

L. Michel

Formand

(1) EFT L 58 af 7.3.1996, s. 1.

(2) EFT L 225 af 12.8.1998, s. 1.

(3) EFT L 188 af 21.7.1999, s. 3.

(4) EFT L 292 af 21.11.2000, s. 1.

(5) EFT L 95 af 27.3.1998, s. 1.
Berigtigelse til Rådets fælles aktion 2002/921/FUSP af 25. november 2002 om forlængelse af Den Europæiske Unions Observatørmission (EFT L 321 af 26.11.2002)



EF-Tidende nr. L 324 af 29/11/2002 s. 0076 - 0076



Berigtigelse til Rådets fælles aktion 2002/921/FUSP af 25. november 2002 om forlængelse af Den Europæiske Unions Observatørmission (De Europæiske Fællesskabers Tidende L 321 af 26. november 2002) På omslaget og på side 51, i titlen på den fælles aktion, og i slutformlen på side 52: i stedet for: "25. november 2002" læses: "26. november 2002". Side 52, underskriften: i stedet for: >TABELPOSITION> På Rådets vegne T. Pedersen Formand læses: >TABELPOSITION> På Rådets vegne B. Bendtsen Formand.
Berigtigelse til Rådets fælles aktion 2002/210/FUSP af 11. marts 2002 om Den Europæiske Unions politimission

(De Europæiske Fællesskabers Tidende L 70 af 13. marts 2002)

Side 2, artikel 5, stk. 2:

i stedet for: "Udstationeringsperioden er på mindst et år."

læses: "Udstationeringsperioden bør være mindst et år."

Side 3, artikel 9, stk. 2:

i stedet for:

2. Hvis finansieringen over fællesskabsbudgettet som omhandlet i stk. 1, litra b), ikke er tilstrækkelig, beslutter Rådet i overensstemmelse med bestemmelserne i traktaten om Den Europæiske Union, hvorledes resten af de fælles udgifter skal dækkes.

læses:

2. Hvis finansieringen af de i stk. 1, litra b), nr. ii), omhandlede omkostninger over fællesskabsbudgettet ikke er tilstrækkelig, beslutter Rådet i overensstemmelse med bestemmelserne i traktaten om Den Europæiske Union, hvorledes en eventuel difference, bestående af fælles omkostninger, skal dækkes.
Rådets fælles aktion

af 25. juni 2002

om ændring og forlængelse af fælles aktion 2001/875/FUSP om udnævnelse af en særlig repræsentant for Den Europæiske Union i Afghanistan

(2002/496/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14 og artikel 18, stk. 5, og

ud fra følgende betragtninger:

(1) Rådet vedtog den 10. december 2001 fælles aktion 2001/875/FUSP om udnævnelse af en særlig repræsentant for Den Europæiske Union i Afghanistan(1), senest forlænget ved fælles aktion 2002/403/FUSP(2) til den 30. juni 2002.

(2) Den 17. juni 2002 besluttede Rådet at udnævne Francesc VENDRELL til EU's næste særlige repræsentant i Afghanistan for en periode på seks måneder.

(3) I overensstemmelse med de retningslinjer vedrørende fremgangsmåden for udnævnelse af og administrative ordninger for EU's særlige repræsentanter, som Rådet vedtog den 30. marts 2000, kan medlemsstaternes og Kommissionens missioner på anmodning yde passende og rimelig støtte fra deres egne midler til den særlige repræsentants mission -

VEDTAGET FØLGENDE FÆLLES AKTION:

Artikel 1

Artikel 1 i fælles aktion 2001/875/FUSP affattes således: "Artikel 1

Francesc VENDRELL udnævnes herved til EU's særlige repræsentant i Afghanistan."

Artikel 2

Fælles aktion 2001/875/FUSP forlænges herved til den 31. december 2002.

Artikel 3

Denne fælles aktion træder i kraft den 1. juli 2002.

Artikel 4

Denne fælles aktion offentliggøres i EF-Tidende.

Udfærdiget i Luxembourg, den 25. juni 2002.

På Rådets vegne

J. Matas I Palou

Formand

(1) EFT L 326 af 11.12.2001, s. 1.

(2) EFT L 139 af 29.5.2002, s. 6.
Rådets fælles aktion

af 25. juni 2002

om forlængelse af mandatet for Den Europæiske Unions særlige repræsentant i Den Tidligere Jugoslaviske Republik Makedonien

(2002/497/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14 og artikel 18, stk. 5, og

ud fra følgende betragtninger:

(1) Den 29. oktober 2001 vedtog Rådet fælles aktion 2001/760/FUSP(1), hvori Alain Le Roy for en periode på fire måneder blev udnævnt til Den Europæiske Unions særlige repræsentant i Den Tidligere Jugoslaviske Republik Makedonien med særligt henblik på at etablere og holde nær kontakt med regeringen i Den Tidligere Jugoslaviske Republik Makedonien og med parterne i den politiske proces samt tilbyde dem Den Europæiske Unions råd og mægling i den politiske proces.

(2) Den 18. februar 2002 vedtog Rådet fælles aktion 2002/129/FUSP(2) om forlængelse til den 30. juni 2002 af mandatet for Den Europæiske Unions særlige repræsentant i Den Tidligere Jugoslaviske Republik Makedonien.

(3) Den 13. maj 2002 vedtog Rådet principielt en yderligere forlængelse af mandatet for den særlige repræsentant i Den Tidligere Jugoslaviske Republik Makedonien.

(4) I overensstemmelse med retningslinjerne vedrørende fremgangsmåde for udnævnelse og administrative ordninger for Den Europæiske Unions særlige repræsentanter, som Rådet vedtog den 30. marts 2000, kan medlemsstaterne og Kommissionen efter anmodning yde passende og rimelig støtte til den særlige repræsentants mission over deres egne midler -

VEDTAGET FØLGENDE FÆLLES AKTION:

Artikel 1

Fælles aktion 2001/760/FUSP forlænges indtil den 31. december 2002.

Artikel 2

Denne fælles aktion træder i kraft på dagen for vedtagelsen.

Artikel 3

Denne fælles aktion offentliggøres i EF-Tidende.

Udfærdiget i Luxembourg, den 25. juni 2002.

På Rådets vegne

J. Matas I Palou

Formand

(1) EFT L 287 af 31.10.2001, s. 1.

(2) EFT L 47 af 19.2.2002, s. 1.
Rådets fælles holdning

af 13. juni 2002

om ændring og forlængelse af fælles holdning 2001/357/FUSP om restriktive foranstaltninger over for Liberia

(2002/457/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Den 7. maj 2001 vedtog Rådet fælles holdning 2001/357/FUSP(1) om restriktive foranstaltninger over for Liberia for at gennemføre resolution 1343 (2001) om de foranstaltninger, der skal træffes over for Liberia, vedtaget af De Forenede Nationers Sikkerhedsråd den 7. marts 2001, i det følgende benævnt UNSCR 1343 (2001).

(2) FN's Sikkerhedsråd vedtog den 7. maj 2002 UNSCR 1408 (2002), hvorved foranstaltningerne over for Liberia i UNSCR 1343 (2001) ændres og forlænges til den 7. maj 2003.

(3) I UNSCR 1408 (2002) opfordres Liberias regering til at indføre en effektiv oprindelsescertifikatordning for uslebne diamanter fra Liberia, en ordning der skal være gennemsigtig og kunne gøres til genstand for international kontrol, og det slås fast, at uslebne diamanter, der kontrolleres af Liberias regering under oprindelsescertifikatordningen, undtages fra importforbuddet i UNSCR 1343 (2001), når en sådan effektiv og internationalt kontrollerbar ordning er klar til at blive fuldt operationel.

(4) Der er behov for handling fra Fællesskabets side for at gennemføre en række foranstaltninger -

VEDTAGET FØLGENDE FÆLLES HOLDNING:

Artikel 1

Fælles holdning 2001/357/FUSP forlænges hermed til den 7. maj 2003, medmindre Rådet i overensstemmelse med eventuelle fremtidige resolutioner fra FN's Sikkerhedsråd træffer anden afgørelse.

Artikel 2

Denne fælles holdning har virkning fra dagen for vedtagelsen.

Den anvendes fra den 7. maj 2002.

Artikel 3

Denne fælles holdning offentliggøres i EF-Tidende.

Udfærdiget i Luxembourg, den 13. juni 2002.

På Rådets vegne

M. Rajoy Brey

Formand

(1) EFT L 126 af 8.5.2001, s. 1.